পালিকির
পালিকির পশ্চিম প্রশান্ত মহাসাগরে অবস্থিত মাইক্রোনেশিয়া যুক্তরাজ্যের রাজধানী শহর। এখানে প্রায় ৪৬০০ লোক বাস করে। পালিকির শহরটি বৃহত্তর সোকেহস পৌরসভার অন্তর্ভুক্ত, যার জনসংখ্যা প্রায় ৭ হাজার। শহরটি পোনপেই দ্বীপের উত্তর-পশ্চিম পার্শ্বে অবস্থিত। পোনপেই দ্বীপে প্রায় ৩৩ হাজার এবং সমগ্র মাইক্রোনেশিয়া যুক্তরাজ্যে প্রায় ১ লক্ষ লোক বাস করে। পোনপেই দ্বীপটি একটি সুউচ্চ আগ্নেয় দ্বীপ যাকে একটি প্রবালপ্রাচীর ঘিরে রেখেছে। তবে পালিকির নয়, পালিকিরের উত্তর-পূর্বে অবস্থিত উপকূলীয় শহর কোলোনিয়া পোনপেই দ্বীপের বৃহত্তম শহর।